Tinglev kommune

Tinglev kommune (tysk: Tingleff), var en kommune sør i Jylland i Sønderjyllands amt i Danmark som ble dannet ved kommunalreformen i 1970. Kommunens administrasjonssentrum lå i byen ved samme navn. Ved den påfølgende kommunalreformen i 2007 ble kommunen del av den nye Aabenraa kommune.

En stor del av innbyggerne i Tinglev er en del av det tyske mindretallet i Nordslesvig. Her ligger også Danmarks største tyske skole og dessuten «den tyske efterskole». 

Rundt Tinglev ligger kommunene Bov, Lundtoft og Aabenraa på østsiden, Rødekro i nord, og Løgumkloster og Tønder i vest. Kommunens sørgrense er samtidig Danmarks grense med Tyskland.

Kommunalreformen av 1970
Under kommunalreformen i 1970 ble de følgende sognene slått sammen til Tinglev kommune:
Bjolderup sogn (Rise herred)
Burkal sogn (Slogs herred)
Bylderup sogn (Slogs herred)
Ravsted sogn (Slogs herred)
Tinglev sogn (Slogs herred)
Uge sogn (Lundtoft herred)

Kommunalreformen av 2007
Ved  Kommunalreformen i 2007 ble kommunen slått sammen med Bov, Lundtoft, Rødekro og Aabenraa til Aabenraa kommune i den nye Region Syddanmark. Kommunens areal er etter dette 951 km² og den har 60 044 (2007) innbyggere.

Eksterne lenker
 Deutsche Nachschule Tingleff
 Kommunens egne nettsider
 Aabenraa kommunes nye nettsted
 Kommunalstatistikk: NetBorger Kommunefakta fra KMD alias Kommunedata
 Kommunesammenslåinger og naboer: Eniros kart over de nye kommunene
 Fil med informasjon om sogn og kommuner
 Kommuner i tall fra Danmarks Statistik

Kategori:Kommuner i Sønderjyllands amt